المحافظة على الخضر لمدة طويلة في الثلاجة بورق الزبدة و البلاستيك الغذائي بلا متخسر عندي ليكم واحد الفكرة غادي تنفعكم بزاف خصوصا للاخوات لي كيتقداو الخضرة بكمية قليلة او كيخافو يتقداو بكمية كبيرة او تخسر ليهم في الثلاجة دابا انا كنصحكم تشريو الخضرة بكمة كبيرة احسن من كل نهار هازة قفتك او غادة للمارشي غادي نعطيكم الحل هذه تجربتي الخاصة دبا انا تهنيت وليت كنتقدى مرة في 10 ايام او اكثر او كنستغل الفرصة الى كانت الخضرة رخيسة كنجيب منها بزايد. اولا خاص يكون عندك ورق الزبدة و الاخوات لي معندهاش ورق الزبدة أو مبغاتش تستعملو يمكلها تستبدلو بالجورنان -الجريدة- راه مفيه حتى ضرر انا كنستعملو سنوات. ثانيا بلاستيك الابيض عادي او هذا البلاستيك الغدائي لكيتباع في المحلات التجارية الكبرى. ثالثا و الاهم نديرو مقدار نصف كيلو تقريبا في الجورنان و البلاستيكة مخصهاش تكون متقوبة او الخضرة متكونش فيها الماء ثالثا الطريقة : غادي نبداو بالكرعة الخضرة غادي نوضعوها في الجورنان او نبداو نطويو على 4 يعني نغطيوها من الجانب الايمن ثم الايسرثم من الجوانب الاخرى و ندخلوها للبلاستيكة او نسدو عليها مزيان او دخليها للثلاجة لازم نكتبو سمية الخضرة باش تجيك ساهلة الى بغيتي تستعمليها ونفس العملية نقوم لها لجميع الخضر